Gewonde man ry sélf hospitaal toe, sak ineenŉ Man wat in Umgeni in KwaZulu-Natal in die rug gewond is, was glo op pad na ŉ hospitaal nadat hy die skietwond opgedoen het toe hy agter die stuurwiel ineengesak het. Garrith Jamieson, woordvoerder van Rescue Care, het gesê dit was in daardie stadium nie duidelik presies waar die skietery Saterdagaand plaasgevind het nie. Die man was in sy motor in Alpineweg toe paramedici op hom afgekom het. “Hy het ŉ skietwond in die rug gehad en was in ŉ ernstige toestand,” het Jamieson gesê. Die man is op die toneel gestabiliseer en per ambulans na ŉ hospitaal geneem. “Die polisie was op die toneel en ondersoek die voorval.”